डॉक सारांशित करण्यासाठी: बलात्कारविरोधी कायद्यांमध्ये कठोर सुधारणा केल्यानंतरसुद्धा अशा घटना घडत असल्याने भारतात मुली किती सुरक्षित आहे, हा प्रश्न पुन्हा एकदा ऐरणीवर आला आहे. या घटनेनंतर बीबीसी तेलुगुच्या प्रतिनिधी दीप्ती बतिनी यांनी या प्रकरणातील चारपैकी तीन आरोपींच्या कुटुंबीयांची भेट घेतली.

तीन आरोपी हैदराबादपासून 160 किमी अंतरावर असलेल्या गावात राहतात. तर चौथा आरोपी शेजारच्या गावातील आहे. 

या प्रकरणातील सर्व आरोपींना अटक झाल्यानंतर त्यांची पार्श्वभूमी जाणून घेण्यासाठी, त्यांच्या कुटुंबीयांच्या प्रतिक्रिया घेण्यासाठी या गावात प्रसारमाध्यमांच्या प्रतिनिधींची गर्दी झाली आहे.

आम्ही गावात पोहोचलो तेव्हा एक गावकरी स्वतःहून आम्हाला एका आरोपीच्या घरी घेऊन गेला. त्याने म्हटलं, "आम्हा सर्वांनाच मोठा धक्का बसला आहे. आमच्या गावातील कुणीतरी इतकं निर्घृण कृत्य करेल, असं वाटलंही नव्हतं."

त्याने पुढं म्हटलं, "गावात बहुतांश लोक शेतमजूर आहेत. छोटी-छोटी कामं करून आम्ही आपला उदरनिर्वाह चालवतो."

एका उघड्या गटाराच्या शेजारी असलेल्या घराकडे बोट दाखवत तो म्हणाला हे त्या आरोपीचं घर.

आरोपीचे आई-वडील

दोन खोल्यांच्या त्या झोपडीवजा घरात एका आरोपीची आई पडून होती. त्या इतक्या अशक्त होत्या की त्यांना उठून बसताही येत नव्हतं. त्यांनी त्यांच्या नवऱ्याकडे म्हणजे आरोपीच्या वडिलांकडे बोट दाखवलं.ते रोजंदारीवर काम करतात. 

काय घडलं, याची आपल्याला काहीच कल्पना नसल्याचं सांगत त्यांनी म्हटलं, "मला दोन मुलं आणि एक मुलगी आहे. उद्या असं काही माझ्या मुलीच्या बाबतीत घडलं तर मी शांत बसणार नाही. म्हणूनच ते जे म्हणत आहेत तसं माझ्या मुलाने खरंच काही केलं असेल तर त्याला फासावर चढवा."

28 नोव्हेंबरला तो कामावरू घरी आला त्या रात्री आपण त्याच्याशी शेवटचं बोलल्याचं ते सांगतात.

त्यांनी सांगितलं, "माझ्या मुलाने मला काहीच सांगितलं नाही. तो फक्त झोपून होता. मध्यरात्रीच्या जवळपास पोलीस आले आणि त्याला घेऊन गेले. तेव्हासुद्धा मला माहिती नव्हतं की असं काहीतरी घडलं आहे. पोलिसांनी मला पोलीस स्टेशनला यायला सांगितलं तेव्हा मला प्रकरण कळलं. माझ्या मुलासाठी वकील करण्याचीही माझी ऐपत नाही. तसं करायची माझी इच्छाही नाही. माझ्या मुलाने खरंच तसं केलं असेल तर मी त्याच्यावर पैसा आणि मेहनत खर्च करू इच्छित नाही."

'या गोष्टीवर अजूनही विश्वास बसत नाही'

त्याच गल्लीत काही घरं सोडून दुसऱ्या आरोपीचं घर...\nडॉक सारख्याच भाषेत सारांश:
हैदराबादमध्ये 27 वर्षीय पशुवैद्यक तरुणीवर बलात्कार करून तिची निर्घृण हत्या केल्याच्या घटनेनंतर संपूर्ण देशात संतापाची लाट उसळली आहे.